Loimaa

Loimaan kaupunki	Kauppalankatu 3	Puh. (02) 761 10	www.loimaa.fi
PL 9, 32201 LOIMAA	32200 Loimaa	Fax. (02) 761 1201 I etunimi.sukunimi@loimaa.6

(	c;IJIS-Z) 4--1--t--tTE5

Od.

Jyvallö tulevaisuudesta
KAUPUNGINHALLITUS
23.1.2008
Oikeusministeriö Oikeushallinto-osasto PL 25
00023 VALTIONEUVOSTO
LAUSUNTO KÄRÄJÄOIKEUSVERKOSTON KEHITTÄMISESTÄ
Loimaan kaupunginhallitus antaa Käräjäoikeusverkoston kehittäminen -mietinnöstä seuraavan lausunnon:

Loimaan kaupungin käsityksen mukaan työryhmän mietinnössä on useita, lopputulokseen ratkaisevasti vaikuttaneita puutteita.

Kaupunki kiinnittää ensiksikin huomiota siihen, että mietintö ei lainkaan sisällä käräjäoikeuksien nykyisen toiminnan tehokkuuden ja tuloksellisuuden vertailua. Tämän aivan keskeisimmän tausta-tekijän olisi tullut olla laadittujen esitysten pohjana.

Toinen perustavaa laatua oleva puute on se, että mietinnössä on keskitytty yksinomaan käräjäoikeuslaitoksen sisäiseen toimintaan. Kokonaan vaille huomiota ja arviointia on jätetty tehdyn esityksen välilliset yhteiskunnalliset vaikutukset, erityisesti alueellisen tasapainoisen kehityksen ja sitä kautta kansalaisten tasa-arvon, yhdenvertaisuuden ja oikeusturvan kokonaisuuden kannalta.

Erittäin vakava puute mietinnössä on, että siinä ei ole edes yritetty arvioida uudistuksen kokonaistaloudellisia seurauksia. Mietintöön kirjatun taloudellisen tehokkuuden tavoitteen toteutumisesta ei tästä syystä ole näyttöä. Koska mietinnössä on selkeästi todettu, että uudistus edellyttää varsin runsaasti uusien tilojen rakentamista, olisi ollut välttämätöntä esittää niistä edes jonkin tasoinen arvio. Mietinnössä ei millään tavalla ole myöskään viitattu niihin kustannuksiin, joita on odotettavissa siksi, että hyvin runsaasti käräjäoikeuksien käyttöön rakennettuja, vain tähän käyttöön suunniteltuja toimitiloja jää joko kokonaan tyhjilleen tai ainakin vajaakäyttöön.

Loimaa

Loimaan kaupunki	Kauppalankatu 3	Puh. (02) 761 10	www.loimaa.fi
PL 9, 32201 LOIMAA	32200 Loimaa	I Fax. (02) 761 1201	etunimi.sukunimi@loimaa.fi

Jyvtillti tulevaisuudesta
Mietinnön luotettavuus olisi edellyttänyt myös arviota siitä, kuinka paljon kustannuksia sen sisältämien esitysten myötä siirtyy julkiselta sektorilta yksityisten kannettavaksi pitenevien asiointimatkojen muodossa.

Aivan olennainen puute mietinnössä sisältyy myös siihen, että siinä ei ole lainkaan tarkasteltu nykyisten ongelmien vaihtoehtoisia ratkaisumalleja. Esimerkiksi malli, jossa käräjäoikeuksien toimialueiden laajennus toteutettaisiin siten, että perustoimintaa jatkettaisiin hajautettuna ja ammatilliset erityisosaajat olisivat toimipisteiden yhteisessä käytössä, olisi ollut mitä suurimmassa määrin perusteltua tutkia. Kansantalouden kokonaisuuden kannalta on selvää, että olisi edullisempaa liikuttaa yhtä tuomaria kuin suurta asiakkaiden joukkoa.

Loimaan kaupunki kiinnittää huomiota myös siihen, että mietinnössä ei kaikkia seutukuntia ja nykyisiä toimipistekaupunkeja ole käsitelty tasa-arvoisesti. Erityisesti oikeushallinnolta tulisi voida odottaa ehdotonta tasapuolisuutta ja ratkaisuehdotuksen sitomista selkeisiin objektiivisiin mittareihin.

Jos Loimaalle ei jäisi edes istuntopaikkaa, seurauksena olisi poliisin toimittamien noutojen ja saattotehtävien huomattava lisääntyminen. Poliisin jo ennestään rajallisten resurssien kannalta se tarkoittaisi entistä suurempaa vajetta yleisen järjestyksen ja turvallisuuden toiminnoissa paikallisesti. Miten järjestettäisiin oikeudenkäymiskaaren tuntemat videoneuvottelut, kun toimitiloja ei enää olisi. Eikä yksistään rikospuolella vaan myös siviilijuttujen käsittelyssä kustannukset nousisivat. On kyse oikeusturvasta ja sen toteutumisesta. Istuntopaikan häviäminen aiheuttaisi erittäin suurella todennäköisyydellä myös syyttäjien siirtymisen keskuspaikkaan, vaikka tutkintayhteistyö paikallisten tutkijoiden kanssa olisi välttämätöntä henkilökohtaisten tapaamisten kautta.

Kaikkeen edellä esitettyyn viitaten Loimaan kaupunki katsoo, että laadittu mietintö kokonaisuutena on perusteiltaan niin puutteellinen, että sitä ei lainkaan pitäisi käyttää merkittävän yhteiskunnallisen uudistuksen pohjana. Asiasta tulisi laatia uusi, nyt esitettyä selkeästi perusteellisempi ja kokonaisvaltaisempi selvitys.

Siinä tapauksessa, että asiaa viedään työryhmän esittämältä pohjalta eteenpäin, esittää kaupunki suunnitelmaa muutettavaksi siten, että Loimaalla säilytetään käräjäoikeuden istuntopaikka ja pysyvä sivukanslia. Perusteeksi esitetään se, että seutukunnassa on yli 37.000 asukasta ja matka Turkuun 67 kilometriä, joka lounaisessa Suomessa on katsottava liian pitkäksi. Palveluiden säilyttämistä puoltavat myös olemassa olevat erittäin hyvät

Loimaa
/yviillå tulevaisuudesta

Loimaan kaupunki	Kauppalankatu 3	Puh. (02) 761 10	www.loimaa.fi
PL 9, 32201 LOIMAA	32200 Loimaa	I Fax. (02) 761 1201	etunimi.sukunimi@loimaa.fi

toimitilat ja nykyisen toiminnan tilastollisesti osoitettavissa oleva tehokkuus sekä se, että vain näin menetellen Varsinais-Suomeen luodaan käräjäoikeuksien suhteen alueellisesti tasapainoinen ja tasa-arvoinen kokonaisuus.
LOIMAAN KAUPUNGINHALLITUS
Jo a 4Kopuf
Toini Heinonen Kaupunginjohtaja	Hallintosihteeri